Szerződés

(önkormányzati út kezeléséről)

amely létrejött egyfelől Martonvásár Város Önkormányzata
székhelye: 2462 Martonvásár, Budai út. 13.

törzsszáma: 727431

adószáma: 15727433-2-07
képviseli: Horváth Bálint, polgármester
bankszámlaszáma: 11736082-15727433-00000000

(a továbbiakban: Önkormányzat), 

és a

Revrik Kft.
székhely: 2462 Martonvásár, Emlékezés tere 5.
cégjegyzékszám: 07-09-025233
adószám: 24980504-2-07
képviseli: Dr. Lengyel Attila, ügyvezető

mint átadó (a továbbiakban: Átadó)
(a továbbiakban együttesen: Felek) között az alábbi feltételekkel.
I. Előzmények

Felek között 2024. június 6-án Településfejlesztési Szerződés (a továbbiakban: Megállapodás) jött létre. A Megállapodás a 2462 Martonvásár 1068/2 helyrajzi számú, kivett út megnevezésű ingatlant (a továbbiakban: Ingatlan) érintő beruházási, építési teendőket, jogokat és kötelezettségeket rögzítette. 

A Megállapodásban rögzített Ingatlan nem minősül közútnak, erre tekintettel Felek annak építése, üzemeltetése, karbantartása, fenntartása körében az alábbiak szerint állapodnak meg az ellátandó feladatok körében, melyek nem minősülnek általános gazdasági érdekű szolgáltatásnak. 

II. A szerződés tárgya

1) Jelen szerződést Felek az alábbi, Martonvásár Város Önkormányzata kizárólagos tulajdonában álló Ingatlan vonatkozásában köti:

a) 2462 Martonvásár 1068/2 hrsz.-ú, kivett út megnevezésű 769 m2 térmértékű ingatlan.
2) Felek megállapodnak, hogy Ingatlan a közúti közlekedésről szóló 1988. évi I. törvény (a továbbiakban: Kkt.) alapján a közforgalom számára megnyitott útnak, azon felépített 10 darab várakozási terület a közforgalom számára megnyitott útnak és várakozási területnek minősülnek, használatuk ugyanakkor elsősorban a 2462 Martonvásár, 1068/3 helyrajzi számú ingatlan megközelíthetőségét és várakozási területekkel való ellátás biztosítását szolgálja. Az Ingatlan közforgalom elől történő elzárása kizárólag a Kkt. rendelkezéseinek megfelelően és az Önkormányzat előzetes írásbeli hozzájárulásával történhet.

3) Felek megállapodnak a 2) pontban foglaltak alapján a közúti közlekedésről szóló 1988. évi I. törvény végrehajtásáról szóló 30/1988. (IV. 21.) MT rendelet rendelkezéseire tekintettel az Ingatlanon a kialakított útfelület, a meglévő felépítmény átépítése, módosítása, fenntartása, a kialakított útfelületek, várakozási terület felületek fenntartása, valamint a folyamatos karbantartás és üzemeltetés Átadó, joga, feladata és kötelezettsége.

4) Átadó kötelezettséget vállal, hogy a 2) pontban foglalt ingatlan tulajdonjogára tekintet nélkül vállalja a jelen szerződésben foglalt feladatok ellátását. Amennyiben a 2) pontban foglalt 2462 Martonvásár, 1068/3 hrsz.-ú ingatlanban teljesen megszűnne tulajdonjoga, úgy az ingatlantulajdonának harmadik fél/felek részére történő elidegenítése esetén az e szerződésből fakadó jogokat és kötelezettségeket – az Önkormányzat előzetes írásbeli hozzájárulásával – teljeskörűen átruházza az új tulajdonosra. Átadó köteles az elidegenítési szándékról haladéktalanul írásban értesíteni Önkormányzatot 

5) Átadó köteles az Ingatlan átalakítása, fenntartása, karbantartása és üzemeltetése körében a vonatkozó központi és helyi jogszabályok szerint eljárni. 

6) Átadó köteles az Ingatlanban történő bármely a fenntartás, karbantartás és üzemeltetés körét meghaladó felújítás és beruházás megvalósítását megelőzően Önkormányzat hozzájárulását és engedélyét kérni, azzal, hogy Felek kötelesek szerződést kötni a felújítások, beruházások megvalósításának jogi, pénzügyi és vagyoni kérdéseiről.
7) Átadó tudomásul veszi, hogy a várakozási területek használata után várakozási díjat nem szedhet, várakozási díj bevezetésére kizárólag Önkormányzat jogosult helyi rendeletben. 

III. A közszolgáltatás ellentételezésének feltételei és módja

Felek megállapodnak, hogy az Ingatlan fenntartása, karbantartása és üzemeltetése körében Átadó nem tart igényt ellentételezésre Önkormányzat részéről, az e kört meghaladó felújítási, karbantartási munkák tekintetében Felek a II.6) pontban rögzítettek szerint járnak el.

IV. Felek jogai és kötelezettségei

1) Átadó köteles beszerezni minden olyan, jogszabály által előírt engedélyt, hozzájárulást, amelyek a jelen szerződésben írt jogok és kötelezettségek folytatásához szükségesek.

2) Átadó köteles gondoskodni a jelen szerződésből eredő jogok és kötelezettségek teljesítéséhez szükséges személyi és tárgyi feltételekről.

3) Szerződő felek tudomásul veszik, hogy az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a [image: image1.jpg]


 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) 6. cikk (1) bek. f) pontja alapján a jelen szerződéshez kapcsolódó jogviszony teljesítésének céljából igénybe vett magánszemélyek (a továbbiakban: érintettek) személyes adatait nyilvántartják és kezelik. 
4) Az Önkormányzat köteles a szerződésben az Átadó által vállalt kötelezettségek teljesítése érdekében Átadóval együttműködni, így különösen minden olyan rendelkezésére álló információt az Átadónak átadni, amely a kötelezettségei teljesítését és jogai gyakorlását elősegítik.
V. Közreműködő igénybevétele

1) Átadó jogosult arra, hogy a kötelezettségek teljesítése érdekében egy vagy több közreműködőt vegyen igénybe, ha ezáltal a kötelezettségek teljesítésének hatékonysága, illetve minősége javul vagy a költségei csökkennek.

2) Az Átadó és a közreműködők közötti szerződések rendelkezései nem lehetnek ellentétesek a jelen szerződésben foglaltakkal.

3) Az Átadó a közreműködők teljesítéséért úgy felel, mintha saját maga teljesített volna.

1) Egyeztetés, ellenőrzés

2) Szerződő felek jelen szerződés teljesítése érdekében szorosan (közvetlen kapcsolat formájában is) együttműködnek. Ennek kapcsán 

a) kölcsönösen és haladéktalanul egymás tudomására kell hozniuk azokat az értesüléseket, tényeket, körülményeket stb., amelyek a szerződésszerű teljesítést akadályozzák vagy befolyásolják;

b) kölcsönösen, illetve külön-külön is meg kell tenniük azokat az intézkedéseket, nyilatkozatokat stb., amelyek a szerződésszerű teljesítést akadályozó körülmények elhárítása érdekében szükségesek.

3) Önkormányzat kapcsolattartója: Gucsek István, alpolgármester





Tel. szám: +36-20/941-7968, 



E-mail cím: alpolgarmester@martonvasar.hu



Tulajdonos részéről: Dr. Lengyel Attila, ügyvezető




Tel. szám: +36-30/618-7091




E-mail cím: revrik@revrik.hu
4) A Felek a szerződéssel összefüggő minden értesítést, közlést írásban kötelesek megtenni.

5) Az Önkormányzat jogosult – illetve jogszabályban meghatározott esetekben köteles – az Átadó jelen szerződésben meghatározott kötelezettségeinek teljesítését saját maga vagy szakértő bevonásával – ellenőrizni. Átadó köteles az ellenőrzés során az Önkormányzat képviselőivel – ideértve az Önkormányzat által megbízott szakértőket is – együttműködni, számukra minden szükséges információt és tájékoztatást megadni.

VI. A szerződés időbeli hatálya és módosítása

1) Jelen szerződést a Felek határozatlan időre kötik azzal, hogy minden évben szükség szerint kötelesek – az esetleges jogszabályi és egyéb változásokra tekintettel – a szerződés tartalmának felülvizsgálatára és aktualizálására.

2) Jelen szerződés a Felek aláírásával lép hatályba. 

3) A szerződés kizárólag a Felek közös megegyezésével, írásban módosítható. Ha jogszabályváltozás miatt a szerződés valamely rendelkezésének módosítása válik szükségessé, akkor a Felek kötelesek arról késedelem nélkül tárgyalásokat kezdeni. Amennyiben a Felek adataiban változás következik be, az adatváltozást írásban kötelesek egymás felé bejelenteni, mely körülmény önmagában nem vonja maga után a szerződés módosításának szükségszerűségét. 

4) Ha a szerződés időtartama alatt olyan, a szerződés megkötésekor előre nem látható, lényeges és tartós változás következik be valamely Fél körülményeiben, amely körülmény az adott Fél jogos érdekeit jelentősen sérti, akkor az érintett Fél kezdeményezésére a Felek kötelesek a szerződés érintett részét újratárgyalni. Nem hivatkozhat a szerződés ezen rendelkezésére az a Fél, aki az adott lényeges körülménybeli változást bizonyíthatóan maga idézte elő.

VII. A szerződés megszűnése és a szerződésszegés

1) A Felek a szerződést közös megegyezéssel, írásban bármely időpontban jogosultak megszüntetni.

2) A szerződés bármely fél egyoldalú nyilatkozatával 3 hónapos felmondási idővel, a Felek közötti elszámolást követően szüntethető meg.

3) Az Önkormányzat a szerződést kizárólag az alábbi esetekben jogosult az Átadóhoz címzett egyoldalú nyilatkozattal, azonnali hatállyal megszüntetni:

a) Átadó a szerződésben vállalt bármely kötelezettségét nem teljesíti és mulasztását az Önkormányzat felszólításától számított 15 napon belül nem orvosolja;

b) Átadó kérelmet nyújt be csőd-, felszámolási vagy végelszámolási eljárás indítására önmaga ellen, illetve harmadik személy nyújt be ilyen kérelmet és az Átadó az Önkormányzat számára kielégítő módon 15 napon belül nem igazolja, hogy az eljárást alaptalanul vagy rosszhiszeműen kezdeményezték.

4) Az Átadót nem illeti meg a rendkívüli felmondás joga.

5) Felek a közöttük felmerülő vitás kérdéseket elsősorban egyeztetéssel kísérlik meg eldönteni. Az egyeztető tárgyalások eredménytelensége esetén, a jelen szerződéssel összefüggő jogvitáik esetére a Felek alávetik magukat a Székesfehérvári Törvényszék kizárólagos illetékességének.
VIII. Záró rendelkezések

1) Jelen szerződést Martonvásár Város Önkormányzatának Képviselő-testülete xxx/2026. (xxx) határozatával fogadta el.

2) Jelen szerződésben nem szabályozott kérdések tekintetében a Polgári Törvénykönyv, valamint a jelen szerződésben hivatkozott és egyéb vonatkozó jogszabályok rendelkezései az irányadók.

Ezen szerződést a Felek elolvasás és értelmezés után, mint akaratukkal mindenben megegyezőt, jóváhagyólag írják alá.

Martonvásár, 2026. ………….. „…”.

Horváth Bálint, polgármester


       
Dr. Lengyel Attila, ügyvezető

Martonvásár Város Önkormányzata                                   
Revrik Kft.
Jogi ellenjegyző:

Pénzügyi ellenjegyző:

Önkormányzat tájékoztatja Átadót, hogy a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján a helyi önkormányzat kötelező feladata a településüzemeltetés, és annak keretén belül a helyi közutak és tartozékainak kialakítása és fenntartása, melyre vonatkozó közszolgáltatási feladatokat Martonvásár teljes közigazgatási területén a Martonvásár Városi Közszolgáltató Nonprofit Kft. (székhelye: 2462 Martonvásár, Szent László út 2.; cégjegyzékszáma: 07-09-024940; adószáma: 24901084-2-07; képviseli: Dr. Bocsi Andrea, ügyvezető) látja el. Közszolgáltató tudomásul veszi jelen szerződésben foglaltakat az érintett ingatlan vonatkozásában.
           



Dr. Bocsi Andrea, ügyvezető



Martonvásár Városi Közszolgáltató Nonprofit Kft.

